### | | | | --- | --- | | | | | --- | | **Byråd** 28. marts 2017 Sagsnr. 710-2010-49026 Dok.nr. 710-2017-70817 Sagsbehandler DPMJAL | | 34.                 Forslag om Naturstrategi i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Byrådsmedlem Peter Sørensen (Ø) har sendt følgende forslag
til Byrådets behandling:

**’Forslag om Naturstrategi i [adresse]**

Sommeren 2016 indgik den daværende V-regering en aftale med
et flertal i Folketinget om at kommunerne i den kommende kommuneplan skal
udpege et Grønt Danmarkskort. Med kortet skal der gives et samlet overblik over
hvilke naturområder, der findes i kommunerne, samt hvor der i fremtiden kan
planlægges ny natur. Der er således alene tale om en registreringsopgave.

Det vil imidlertid være nærliggende at supplere registreringen
med en strategi for, hvordan vi kan øge naturkvaliteten i [adresse]. Det er der
behov for.

En helt ny rapport over naturkvalitetsindholdet i de danske
kommuner (fra Aarhus Universitet) viser, at [adresse] ligger på en 56. plads.
Det er især de store skovarealer, der trækker [adresse] op, mens omvendt de
meget store landbrugsarealer trækker ned.

Det grønne Danmarkskort skal tage udgangspunkt i Natura
2000-områder og andre eksisterende værdifulde naturområder, men skal også
medtage nye naturområder, som kan udvide eller skabe sammenhæng mellem
eksisterende værdifulde naturområder samt naturområder, der også kan bidrage
til andre formål som klimatilpasning, et bedre vandmiljø eller til rekreative
formål.

Enhedslisten foreslår derfor, at Det grønne [adresse]
suppleres med en strategi for hvordan vi skal øge naturkvaliteten og
biodiversiteten i [adresse]. Dvs. en plan for hvordan vi går fra registrering
til handling.

Vi vil naturligvis overlade det videre arbejde til
forvaltningen, men vi vil som udgangspunkt mene, at strategien især skal rettes
mod:

· Områder,
der forbinder eksisterende værdifulde naturområder

· Områder,
der kan udlægges som vådområder med henblik på kvælstoffjernelse og/eller til
reservoir ved store nedbørsmængder

· Områder,
der kan gøre det lettere for offentligheden at færdes i naturen til fods og på
cykel

· Områder,
der kan afgræsses for at bevare eksisterende naturtyper som enge, overdrev
eller heder.

Det er jo alt sammen noget kommunen arbejder med i forvejen.
Det nye i forslaget er blot, at kommunen aktivt skal påtage sig at arbejde for
mere og bedre – og mere sammenhængende – natur.’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**